b'\n_START_ARTICLE_\nBanas\n_START_SECTION_\nTitulo naudojimas\n_START_PARAGRAPH_\nKroatijoje titulas \xc5\xbeinomas nuo X a., juo ankstyvaisiais viduram\xc5\xbeiais vadinti Kroatijos ir Bosnijos vietiniai sri\xc4\x8di\xc5\xb3 valdytojai. V\xc4\x97liau \xc5\xa1is titulas naudotas Kroatijos karalyst\xc4\x97je bei Vengrijos karalyst\xc4\x97je ir joms priklausan\xc4\x8diose teritorijose. Iki Pirmojo pasaulinio karo pabaigos ir susijungimo su Serbija, banas buvo vykdomosios vald\xc5\xbeios Kroatijoje vadovo titulas, atitik\xc4\x99s vokie\xc4\x8di\xc5\xb3 markgrafo titul\xc4\x85._NEWLINE_Taip pat \xc5\xa1is titulas naudotas Valakijoje nuo XIV a. iki 1831\xc2\xa0m., viduram\xc5\xbei\xc5\xb3 Moldavijoje, Serbijos karalyst\xc4\x97je ir Jugoslavijos karalyst\xc4\x97je tarp 1929 ir 1941\xc2\xa0m._NEWLINE_Titulo reik\xc5\xa1m\xc4\x97 laikui b\xc4\x97gant keit\xc4\x97si\xc2\xa0\xe2\x80\x93 j\xc4\xaf galima lyginti su vicekaraliaus titulu, ta\xc4\x8diau tai n\xc4\x97ra tikslu vis\xc5\xb3 ban\xc5\xb3 at\xc5\xbevilgiu. Bano valdoma teritorija vadinta banatu arba banovina.\n_START_SECTION_\n\xc5\xbdod\xc5\xbeio kilm\xc4\x97\n_START_PARAGRAPH_\n\xc4\xae slav\xc5\xb3 kalbas \xc5\xbeodis pateko i\xc5\xa1 tiurk\xc5\xb3 kalb\xc5\xb3, avar\xc5\xb3 bajan rei\xc5\xa1kusio \xe2\x80\x9eordos valdovas\xe2\x80\x9c. \xc4\xae avar\xc5\xb3 kalb\xc4\x85 \xc5\xa1is \xc5\xbeodis pateko i\xc5\xa1 proto-tiurk\xc5\xb3 \xc5\xa1aknies *b\xc4\x81j\xc2\xa0\xe2\x80\x93 \xe2\x80\x9eturitingas, kilmingas\xe2\x80\x9c, kuri savo ruo\xc5\xbetu yra skolinys i\xc5\xa1 iran\xc4\x97n\xc5\xb3 kalb\xc5\xb3.'